Ketti Frings

Ketti Frings (alkujaan Katherine Hartley, 28. helmikuuta 1909 Columbus (Ohio), Ohio – 11. helmikuuta 1981 Los Angeles, Kalifornia) oli yhdysvaltalainen kirjailija, näytelmäkirjailija ja käsikirjoittaja. Hän voitti Pulitzer-palkinnon vuonna 1958.Cook, Joan: Ketti Frings, Stage and Film Writer, muistokirjoitus, The New York Times 13.2.1981. Viitattu 11.10.1981.

Frings aloitti työuransa copywriterina ja eteni sitten feature-juttujen kirjoittajaksi United Press Internationalilla. Vuonna 1941 hänen romaaninsa Hold Back the Dawn sovitettiin elokuvaksi Yö on liian lyhyt (ohjaus Mitchell Leisen). Hänen ensimmäinen New Yorkin Broadwaylla esitetty näytelmänsä oli vuoden 1942 Mr. Sycamore, pääosissa Lillian Gish ja Stuart Erwin.

Ketti Fringsin elokuvakäsikirjoituksiin lukeutuvat Guest in the House (1944),  Rikollista himoa (1948), Tie lakia pakoon (1950), Tule takaisin, pikku Sheba (1952, William Ingen näytelmästä), Kaksoiselämän varjossa (1954), Olet tuhonnut minut (1955) ja Ole aina luonani (1955).. Viitattu 11.10.1981.

Frings sovitti Thomas Wolfen romaanin Look Homeward, Angel samannimiseksi näytelmäksi, joka kantaesitettiin  Broadwayllä 1957 ja sai 564 esitystä Ethel Barrymore -teatterissa. Produktio sai kuusi Tony-palkintoehdokkuutta, Pulitzer-palkinnon ja New York Drama Critics’ Circlen palkinnon vuoden parhaana näytelmänä."Drama". The Pulitzer Prizes. Viitattu 11.10.1981. The Los Angeles Times -sanomalehti nimesi Fringsin Vuoden naiseksi 1958.

 Romaaneja ja näytelmiä 
Hold Back the Dawn (romaani) 1940
Mr. Sycamore (näytelmä) 1942
God's Front Porch (romaani)  1944
Look Homeward, Angel (näytelmä)  1957
The Long Dream (näytelmä) 1960
Walking Happy (näytelmä) 1966

 Lähteet 

 Aiheesta muualla 


Luokka:Yhdysvaltalaiset näytelmäkirjailijat
Luokka:Yhdysvaltalaiset elokuvakäsikirjoittajat
Luokka:Vuonna 1909 syntyneet
Luokka:Vuonna 1981 kuolleet